
О Б Щ И Н С К И   С Ъ В Е Т – Ч Е П Е Л А Р Е


Р  Е  Ш  Е  Н  И  Е
No 444


Взето с Протокол № 42 от заседание на Общински съвет – Чепеларе, проведено на 28.07.2022 година


ОТНОСНО: Промяна на Спортно училище „Олимпийски надежди” – гр. Чепеларе от общинско спортно училище в държавно спортно училище


Общински съвет – Чепеларе след като изслуша предложението на Кмета на Общината, Постоянната комисия по Бюджет и финанси, Постоянната комисия по общинска собственост, устройство на територията, инфраструктура и екология, Постоянната комисия по туризъм, проекти инвестиции, Постоянната комисия по образование, култура, младежки дейности и спорт, Постоянната комисия по социални дейности, здравеопазване, жалби на населението, предотвратяване и установяване конфликт на интереси и след станалите разисквания на основание чл.21, ал. 2, във връзка с ал.1, т.8 и т. 23 от ЗМСМА; чл.312, ал.6 във връзка с ал.1., предложение 3, във връзка с чл. 311, ал.3 от Закона за предучилищно и училищно образование, както и чл.12, ал.3 от Закона за общинската собственост


Р   Е   Ш   И:

1. Общински съвет – Чепеларе дава съгласие Спортно училище „Олимпийски надежди” – гр. Чепеларе да се промени от общинско спортно училище в държавно спортно училище, считано от 01.01.2023г., като от тази дата се променя и финансиращият орган на Спортното училище.

2. Общински съвет – Чепеларе предлага на Министъра на младежта и спорта да изготви мотивирано предложение до Министъра на образованието и науката за издаване на заповед за промяна на Спортно училище „Олимпийски надежди” – гр. Чепеларе от общинско спортно училище в държавно спортно училище, считано от 01.01.2023 г. 

3. Общински съвет – Чепеларе дава съгласие да предостави на училището, считано от датата на промяната, безвъзмездно право на управление върху имот – публична общинска собственост, а именно: поземлен имот с идентификатор 80371.240.1753, с площ 7 542 кв.м., с трайно предназначение на територията: урбанизирана и начин на трайно ползване: ниско застрояване, находящ се в гр. Чепеларе, ул. „Спортна” по кадастралната карта и кадастралните регистри на гр. Чепеларе, ведно със застроените в  имота сгради: 


· Сграда с идентификатор 80371.240.1753.1 със застроена площ 1 225 кв. м., с 

предназначение: сграда за образование;

· Сграда с идентификатор 80371.240.1753.2 със застроена площ 556 кв. м., с предназначение: сграда за образование. 






Общ брой на общинските съветници: 13
Гласували: 12

Ангел Николов – „ЗА“ 			Росица Черпокова – „ЗА“	
Анета Пашалиева – „ЗА“			Румен Стрински – „ЗА“
Гергана Качакова – „ЗА“			Слава Пепеланова – „ЗА“
Гинка Хаджиева – „ЗА“ 			Станислав Сливов – „ЗА“
Елена Лапавичева – „ЗА“			Стефан Кондилов – „ЗА“
Лина Иванова – „ЗА“			Стоян Андреев – „ЗА“

“ЗА” 12
“ПРОТИВ” 0
“ВЪЗДЪРЖАЛ СЕ” 0

